kardosdrur/scandi-wiki huggingface dataset:
Wow (sang af Kylie Minogue)

"Wow" er en sang af den australske sangerinde Kylie Minogue fra hendes tiende studiealbum X (2007). Sangen blev skrevet af Minogue, Greg Kurstin og Karen Poole og blev produceret af Greg Kurstin.

Udgivelse 
"Wow" blev udgivet som albummets anden single i Australien og Storbritannien i februar 2008 på blandede anmeldelser fra musik kritikere. Sangen blev udgivet som den tredje singlen fra albummet i Europa i juni 2008. Minogue udført "Wow" den 15. november 2007 om den fjerde sæson af The X Factor.

I Storbritannien nåede sangen nummer fem på UK Singles Chart. Sangen blev hendes bedst sælgende single i Storbritannien siden "Love at First Sight" (2002) med salg af over 180.000 eksemplarer. I Australien nåede sangen nummer elleve på ARIA Charts og blev på hitlisterne i seks uger. I Rumænien nåede singlen nummer 63 i februar 2008 og nummer 42 i juli, hendes første sang ikke at nå Top 20. I New Zealand nåede sangen nummer 17 i februar 2008 og nummer 16 i marts.

Formater og sporliste 
Britisk CD 1
 "Wow"
 "Cherry Bomb"

Britisk CD 2
 "Wow"
 "Do It Again"
 "Carried Away"
 "Wow" (Death Metal Disco Scene Mix)

Australsk CD
 "Wow"
 "Do It Again"
 "Carried Away"
 "Wow" (Death Metal Disco Scene Mix)

Europeisk CD 1
 "Wow"
 "Can't Get You Out of My Head" (Greg Kurstin Remix)

Europeisk CD 2
 "Wow"
 "Wow" (Death Metal Disco Scene Mix)
 "Wow" (CSS Remix)
 "Wow" (Video)

Hitlister

Udgivelse historie

Eksterne hevisninger 
 Wow (sang af Kylie Minogue) på Allmusic
 Officiel tekst 

Kylie Minogue-sange
Singler fra 2008
Red Blooded Woman

"Red Blooded Woman" er en sang af den australske sangeren for Kylie Minogue fra hendes niende studiealbum Body Language (2003). Sangen blev skrevet af den britiske sangskrivere Johnny Douglas og Karen Poole.

Udgivelse og listeplacering 
"Red Blooded Woman" blev udgivet i marts 2004 som albummets anden single. I Australien nåede sangen nummer fire på ARIA Charts. Den følgende uge faldt sangen ud af Top 10 og landede som nummer elleve. Singlen opholdt sig i alt på hitlisterne i fem uger. I New Zealand blev sangen nummer 34 på hitlisterne og nåede senere nummer 19. Sangen blev certificeret til guld af Recording Industry Association of New Zealand med et salg på 7.500 eksemplarer.

I Europa nåede sangen Top 20 i mange lande. I både Danmark og Italien nåede sangen en tiendeplads og blev på Top 20 i tre uger. I Tyskland nåede sangen nummer 16 og opholdt sig på hitlisterne i ti uger. I Spanien debuterede sangen som nummer otte og derefter nummer ni i den følgende uge. I Schweiz nåede sangen nummer 15 på Schweizer Hitparade. "Red Blooded Woman" nåede femtepladsen på UK Singles Chart, var en moderat succes, og blev i ni uger i Top 40.

Musikvideo 
Videoen blev filmet i Los Angeles i 2003 med Kylie på en motorvej i en trafikprop. Hun forlader bilen og gå rundt på motorvejen. Hun da kommer til en anden bil og skifter tøj i den. Iført en rød top og nederdel forlader hun bilen og fortsætter med at gå rundt på motorvejen.

Formater og sporliste 
Britisk CD 1
 "Red Blooded Woman" – 4:21
 "Almost a Lover" – 3:40

Britisk CD 2
 "Red Blooded Woman" – 4:21
 "Cruise Control" – 4:55
 "Slow" (Chemical Brothers Remix) – 7:03
 "Red Blooded Woman" (Video)

Australsk CD
 "Red Blooded Woman" – 4:21
 "Cruise Control" – 4:55
 "Almost a Lover" – 3:40
 "Slow" (Chemical Brothers Mix) – 7:13
 "Red Blooded Woman" (Whitey Mix) – 5:20
 "Red Blooded Woman" (Video)

Hitlister

Referencer

Eksterne henvisninger 
Officiel tekst på MetroLyrics

Kylie Minogue-sange
Singler fra 2004
Sunninghill House

Sunninghill House er en engelsk ejendom nord for landsbyen Sunninghill, beliggende i nærheden af såvel Ascot som Windsor Castle. I perioden 1990-2004 var ejendommen officiel residens for prins Andrew af Storbritannien.

Bygninger, konstruktioner og anlæg i England
Adamit

Adamit er et mineral bestående af zink, arsenat og hydroxid med den kemiske betegnelse Zn2AsO4OH. Mineralet findes typisk i oxiderede og forvitrede lag lige over zinkårer. Ren adamit er farveløs, men man finder den ofte med en gullig farve som følge af et vist jernindhold. Man kan også finde grønlig adamit, hvilket skyldes kobber iblandet mineralet.

Mineraler
Killerton

Killerton er en engelsk ejendom fra det 18. århundrede. Det ligger i Broadclyst ved Exeter i Sydengland og har siden 1944 været ejet af National Trust.

Killerton er åben for offentligheden, og man kan se en særpræget park beliggende delvis på en ret stejl bakke. På bakken ses resterne af et jernalderfort, der kendes under navnet Dolbury, hvor man endvidere har fundet tegn på romersk aktivitet. Parken har omfatter også samlinger af rhododendron, magnolier og sjældne træer samt forskellige lysthuse og andre bygninger.

Se også 
 National Trusts ejendomme i England
 Haver i England

Bygninger, konstruktioner og anlæg i England
Givat Ram

Givat Ram, på hebraisk גבעת רם, er et kvarter i det vestlige Jerusalem. Her har Det hebraiske universitet i Jerusalem et af sine i alt fire campusser. "Givat Ram" henfører således både til kvarteret og campusområdet.

Israels nationalbibliotek har til huse på Givat Ram sammen med det ovennævnte universitets naturvidenskabelige fakultet.

Billede 

Kvarterer
Jerusalem
Partikelstråling

Partikelstråling betegnes inden for fysikkens verden som en kontinuert emission af partikler. Disse partiklers bevægelse foregår som regel i bølger, og deres bevægelser kan derfor beskrives med bølgeligningen.

De fleste naturligt forekommende atomkerner er bestående af cirka det samme antal protoner og neutroner, men hvis en kerne består af et stort antal neutroner i forhold til protoner, så har den et overskud af energi. Overskuddet af energi gør kernen ustabil, idet kernekræfterne (de stærke kræfter, der holder atomets kerne sammen, men hvis tiltrækning kun virker over forholdsvis korte afstande) ikke kan holde en så stor mængde nukleoner sammen. Kernen må derfor skille sig af med den overskydende energi, hvilket sker ved en proces, hvor en partikel udsendes til omgivelserne. Processen kaldes et radioaktivt henfald, og de to mest almindelige henfald er alfa- og beta-henfald.

Noter 

Fysik
Stråling
Tarata (Bolivia)

Tarata er en by i den centrale del af Bolivia beliggende i provinsen Esteban Arze, i departementet Cochabamba.

Byer i Bolivia
Túró Rudi

Túró Rudi er navnet på en chokoladebar der har været populær i Ungarn siden 1960'erne. Baren består i den klassiske version af tyndt udvendigt lag mørkt chokolade og indvendigt en fast masse af hytteost. „Túró“ er det ungarske ord for hytteost. 
"Rudi" kommer fra det ungarske ord "Rud", hvilket kan oversættes til stang ligesom det er øgenavn for det mandlige fornavn Rudolf i Ungarn.

Den klassiske version er den mest populære i Ungarn, og den sælges i størrelser på 30 og 51 gram. Den produceres også med et overtræk af lyst chokolade baseret på sødmælk. 

Navnet "Pöttyös" (Ungarsk: prikket eller plettet) der præger emballagen er en del af det marketing brand som hele serien af Túró Rudi produkter består af.

Eksterne henvisninger 

 Pöttyös (Túró Rudi) officielle hjemmeside  

Chokolade
Ungarn
Konservativt kraftfelt

Et konservativt kraftfelt beskriver et kraftfelt, hvor partiklers mekaniske energi er bevaret, trods det faktum, at de er under påvirkning af en kraft. Dette betyder i praksis, at såfremt partiklen (eller et hvilket som helst andet legeme i øvrigt) mister kinetisk energi, så går den "tabte" energi til en forøgelse af legemets potentielle energi. Den omvendte energiudveksling er naturligvis også mulig.

Pga. energibevarelsen kan kraftfeltet også beskrives med den potentielle energi i form af et potentiale. Kraften  er da lig med den negative gradient til potentialet :

hvor  er nabla-operatoren.

Eksempel 1: Tyngdefeltet 
Tyngdefeltet, som vi kender det på jorden – en konsekvens af Newtons gravitationslov – er et konservativt felt, fordi den kraft, som feltet angriber partikler/legeme med, er en konservativ kraft. En partikel, der foretager et frit fald mister potentiel energi (idet den mister højde) i løbet af faldet, men som konsekvens af den acceleration, som tyngdekraften forårsager ifølge Newtons anden lov, øges den kinetiske energi – og dermed er den mekaniske energi (summen af potentiel og kinetisk energi) konstant under hele faldet. Det må antages, at der ikke er nogen gnidningskraft med luften, eftersom gnidningskraften ikke er en konservativ kraft. Ved tilstedeværelse af en sådan kraft kan feltet ikke længere kaldes konservativt.

Eksempel 2: Fjeder 
Den kraft, der ifølge Hookes lov fremkommer, når en fjeder strækkes eller trykkes sammen, er også en konservativ kraft.

Fysik
Mekanik
Villeneuve-Loubet

Villeneuve-Loubet er en by ved Rivieraen i departementet Alpes-Maritimes i det sydøstlige Frankrig. Byen ligger mellem Cagnes-sur-Mer og Antibes, ved den lille flod Loups udløb i Middelhavet. Byen har ca. 15.000 indbyggere.

Villeneuve-Loubet er oprindeligt to små byer, Loubet ved havet og Villeneuve inde i landet, der nu er vokset sammen. Byens indbyggere kaldes Villeneuvois / Villeneuvoises

Turisme og andre erhverv 

Villeneuve-Loubet er en moderne bade- og ferieby med egen marina og tilhørende lejlighedskompleks. Byen har endvidere et stort erhvervsområde med især teknologiske virksomheder.

Kendte bysbørn 
Den verdensberømte kok, gastronom, restaurantchef og kogebogsforfatter Auguste Escoffier er født i byen.

Villeneuve-Loubet var fra 1920 hjemby for Maréchal Philippe Pétain (1856–1951), krigshelt fra 1. Verdenskrig, der blev leder af den tyskvenlige Vichy-regering under 2. Verdenskrig. Pétain blev dømt til døden i 1945 for forræderi; dette blev senere omstødt til livstid af Præsident Charles de Gaulle.

Eksterne henvisninger

Kilder 

Byer i Alpes-Maritimes
August Wilhelm Iffland

August Wilhelm Iffland (født 19. april 1759, død 22. september 1814 i Berlin) var en tysk skuespiller, teaterdirektør og forfatter.

A.W. Iffland blev født i Hannover. Han skulle imod sin tilbøjelighed studere teologi, men unddrog sig tvangen ved flugt (1777) og gik til hofteatret i Gotha.

Sammen med de fleste af sine kolleger drog han til Mannheim (1779), hvor han vandt et ikke ringe ry som skuespiller, og 1796 kaldtes han til Berlin som direktør for Nationalteatret, hvor hans fortjenester af den tyske skueplads skaffede ham rang af "kongelig Skuespildirektør".

Som skuespiller slog han især igennem i de komiske og rørende roller, som tilhørte det borgerlige familieliv. Han udmærkede sig ved fin karakteristik, men var tilbøjelig til at anvende stærke midler. I sine dramatiske arbejder henfalder han ofte til en bred og snakkesalig moraliseren.

En stor del af hans stykker er af betydning ved skildringer af borgerlige konflikter og er gået utallige gange over scenen, ja endnu ikke forsvundne fra repertoiret i Tyskland. Af hans skuespil kan fremhæves: Die Jäger, Der Verbrecher aus Ehrsucht, Die Hagestolzen, Dienstpflicht, Die Advokaten, Der Herbsttag, Die Mündel, Elise von Valberg, Die Aussteuer, Die Reise nach der Stadt (alle opførte i København).

Iffland skrev desuden en del teoretiske afhandlinger om mimisk kunst, som findes i Fragmente über Menschendarstellung (1785), Almanach für Theater und Theaterfreunde
(5 bind, 1806—11) og Theorie der Schauspielkunst (2 bind, 1815). Dramatische Werke (16 bind, 1798—1862, med selvbiografi Meine theatralische Laufbahn); Neue dramatische Werke (2 bind, 1808); Theatralische Werke in einer Auswahl (10 bind, 1858—60).

Litteratur 
 Funck, Erinnerungen aus dem Leben zweier Schauspieler, Ifflands und Devrients [1838].
 Duncker, Iffland in seinen Schriften als Künstler, Lehrer und Direktor der Berliner Bühne [1859].
 Koffka, Iffland und Dalberg [1865].
 Lampe, Studien über Iffland als Dramatiker [Celle 1899].

Eksterne henvisninger 

 
 

Skuespillere fra Tyskland
Dramatikere fra Tyskland
Faglitterære forfattere fra Tyskland
Selvbiografer fra Tyskland
Tyskere i 1700-tallet
Tyskere i 1800-tallet
Personer fra Hannover
Færøudvalget

Færøudvalget er et udvalg med 17 folketingsmedlemmer i Folketinget som arbejder med emner, der vedrører Færøerne og forholdet mellem 
Færøerne og Danmark. Færøudvalget mødes når det skønnes nødvendigt pga. lovarbejdet eller andre verserende sager. Statsministeriet er udvalgets politiske ressortministerium. Statsministeriet består af det centrale departement samt Rigsombudsmændene på Færøerne og Grønland. Udvalgets formand er fra 2022 det færøske folketingsmedlem Anna Falkenberg (SB). 

Færøudvalget arbejder blandt andet med emner som lovgivning, der vedrører det statsretlige forhold mellem Færøerne og Danmark og lovgivning på enkeltområder, som Færøernes Hjemmestyre ikke har overtaget. Her omfattes bloktilskuddet til Færøerne.  Derudover følger udvalget løbende sager vedrørende færøske forhold inklusiv EU-sager. Der er afholdes også samråd med ministre og stilles skriftlige spørgsmål til forskellige ministre.

Ekstern henvisning og kilde 
ft.dk 

Folketingsudvalg
Færøernes politik
Hertugdømmet Sachsen-Altenburg

Sachsen-Altburg var et hertugdømme og en forbundsstat i det Tyske Kejserrige beliggende i det nuværende Thüringen. Sachsen-Altburg eksisterede i to omgange: 1603-1672 og 1826-1918.

Thüringens historie
Tidligere tyske stater
Stater under Det tysk-romerske Rige
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Ernestinske hertugdømmer
Etableret i 1603
Ophørt i 1672
Etableret i 1826
Ophørt i 1918
Raymond Carver

Raymond Carver (25. maj 1938 i Clatskanie, Oregon – 2. august 1988 i Port Angeles, Washington) var en amerikansk forfatter og lyriker.

Carver studerede "creative-writing" kursus hos forfatteren John Gardner i Chicago State College, John Gardner blev hans mentor og fik stor indflydelse på hans liv og karriere. Han fortsatte sine studier ved Humboldt State College i Californien, hvor han fik en BA i 1963 og University of Iowa. I sin levetid offentliggjorde han historier og romaner om folk med arbejderklassebaggrund i forskellige tidsskrifter, bl.a. The New Yorker og Esquire. Stilistisk anses Carver for at tilhøre minimalismen.

Carver var gift med digteren Tess Gallagher og ven med Tobias Wolff og Richard Ford. I 1988 blev han optaget i American Academy of Arts and Letters. Fra sin tid på Humboldt State College og til ti år før sin død, havde Carver et stort alkoholmisbrug. Mange af hans historier afspejler hans ønske om alkohol.

Carver døde af kræft i en alder af 50 år i Port Angeles (Washington).

Eksterne henvisninger 
 
 
 Interview med Raymond Carver, april 1978

Romanforfattere fra USA
Personer fra Oregon
Novelleforfattere fra USA
Personer døde af kræft
Sjipning

Sjipning er en aktivitet, som udføres med et sjippe-tov eller reb, som svinges over hovedet og under fødderne ved samtidige hop.

Aktiviteten udføres af folk i alle aldre, specielt børn, motionister og sportsfolk, blandt andet boksere.
 
Sjipning udvikler udøvende personers styrke, koordination, smidighed og udholdenhed/(kondition).

Ekstern henvisning 
 iForm, artikler om sjipning

Sportsgrene
Aerobic
Idræt
Øvelser
Spil og lege
Cu Chi-tunnelerne

Cu Chi-tunnelerne er et system af tunneler i bydelen Cu Chi i Saigon, Vietnam. Tunnelsystemet ligger 35 km nord for byens centrum og blev bygget under Vietnamkrigen af de vietnamesiske kommunister. Mange soldater og kommunistiske ledere levede i dette system af tunneler i perioder af krigen, og USAs og Sydvietnams hære var ude af stand til at ødelægge det. Vietnameserne kunne bl.a. finde på at have køkkener under jorden og så lede røgen ud et andet sted for at forvirre amerikanerne.

I dag er tunnelerne et populært turistmål.

Referencer 

Ho Chi Minh-byen
Vietnamkrigen
Tunneler i Vietnam
Pierre-Alexandre Monsigny

Pierre-Alexandre Monsigny (17. oktober 1729- 14. januar 1817) var en fransk komponist.

Monsigny dyrkede vel som barn ivrig violinspil, men blev i øvrigt ikke uddannet som musiker, da han var nødt til at søge praktisk virksomhed. Det var en opførelse af Giovanni Battista Pergolesis Serva padrone (1754), der på ny vakte hans musikalske lyst, og Monsigny følte sig uimodståelig draget til at forsøge sig som komponist i den genre, som Pergolesis komiske opera betegner; han gjorde nogle musiktekniske studier og fremtrådte da 1759 med en komisk opera, Les aveux indiscrets, der opførtes med meget held.

Dette bragte Monsigny i forbindelse med den drevne tekstforfatter Michel-Jean Sedaine, og med ham, skrev Monsigny en række operaer, der fremførtes med stigende held, og af hvilke skal fremhæves Le cadi dupé, Rose et Colos, Aline, reine de Golconde, Felix og frem for alle Le déserteur (1769), der endnu ikke er forsvundet fra franske operarepertoirer.

Efter 1777 lod Monsigny ingen opera opføre; han levede tilbagetrukket, mistede ved den Franske Revolution sin stilling som hertugen af Orléans’ administrator, men holdtes fri for nød ved en pension fra den komiske opera, der skyldte ham så meget. En kort tid var Monsigny ansat som lærer ved det nydannede musikkonservatorium i Paris, men opgav denne stilling, da han med sine mangelfulde teoretiske kundskaber ikke følte sig den voksen.

Monsigny er med François-André Danican Philidor grundlægger af den nationalejendommelige franske komiske opera og en forgænger for dennes mester André Grétry. Hvad Monsigny manglede i teknisk kunnen og viden, erstattedes ved en frisk musikbegavelse, og hans operaer udmærker sig ved ynde og livfuldhed og ved et kraftigt og naturligt dramatisk udtryk.

Kilder 

 

Komponister fra Frankrig
Franskmænd i 1700-tallet
Salmonsens
Milanos våbenskjold

På Milanos våbenskjold ses et georgskors i centrum. Ovenover finder man en murkrone med otte tårne, hvoraf dog kun fem er synlige. Forneden ser man to grene: En laurbærgren og en egegren, som er bundet sammen med et bånd med de nationale farver.

Tidligere milanesiske våbenskjold 

Heraldik
Bophuthatswana

Bophuthatswana var et af de bantustans ("hjemlande"), som Sydafrikas apartheidstyre havde oprettet, for at de oprindelige sydafrikanske beboere kunne tilhøre disse lande og arbejde i de områder, der var under kontrol af afrikaanere, men undgå at være egentlige sydafrikanske borgere.

I 1961 havde det afrikaanske styre defineret Bophuthatswana, der bestod af en række spredte landområder, og tildelt det til tswana-talende afrikanere som deres hjemland. I 1971 fik området nominelt selvstyre, inden det i 1977 af afrikaanerne blev udnævnt til en selvstændig stat. Staten blev ikke anerkendt af andre lande end Sydafrika og den første bantustan, Transkei. Staten eksisterede til apartheidstyrets fald i 1994, hvor de enkelte landområder blev integrerede dele af de nye provinser Fristatprovinsen, Nord-Kapprovinsen og Nordvestprovinsen.

Eksterne henvisninger 

Forhenværende afrikanske lande
Sydafrikas historie
Udlænding

Udlænding i juridisk forstand er en person i et land, som ikke er statsborger i landet.

Se også 

Jura
Jean-Baptiste Joseph Delambre

Jean-Baptiste Joseph Delambre (født 19. september 1749 i Amiens, død 19. august 1822 i Paris) var en fransk matematiker og astronom. Han var også direktør for Pariserobservatoriet og forfatter til flere bøger om astronomiens historie fra oldtiden til det 18. århundrede.

I forbindelse med Académie des sciences' arbejde med at bestemme entydige måleenheder var der brug for at foretage opmålinger med henblik på at afgøre afstanden mellem Nordpolen og Ækvator. En af disse opmålingsopgaver blev i 1791 givet til Jean-Dominique de Cassini, men da Ludvig 16. blev arresteret i forbindelse med den franske revolution, ønskede den kongetro Cassini ikke at arbejde for den nye regering. I stedet blev Delambre, der kort forinden var blevet valgt som medlem af akademiet, udpeget til opgaven, og han forestod opmålingen mellem Dunkirk og Rodez, hvilket tog flere år. 

Efter at Napoleon Bonaparte i 1801 overtog formandskabet i akademiet, blev Delambre udnævnt til permanent sekretær for matematiske studier i akademiet, en post han holdt til sin død. I 1804 overtog han posten som direktør for Paris' observatorium. Han blev professor i astronomi ved Collège de France, og han var en af de første astronomer, der anvendte analytiske formler til behandling af astronomiske problemer.

Han blev udnævnt til ridder af Æreslegionen og af Saint-Michel-ordenen. Månekrateret Delambre er opkaldt efter ham.

Eksterne henvisninger 

Astronomer fra Frankrig
Riddere af Æreslegionen
Baroner fra Frankrig
Franskmænd i 1700-tallet
Franskmænd i 1800-tallet
Matematikere fra Frankrig
Faglitterære forfattere fra Frankrig
Medlemmer af Académie des sciences
Personer fra Amiens
Progress (Take That-album)

Progress er det sjette studiealbum af den britiske popgruppe Take That, der blev udgivet den 15. november 2010. Det er gruppens tredje album siden gendannelsen i 2006, og det første album med Robbie Williams siden Nobody Else fra 1995.

Albummet debuterede som #1 i England, med over en halv million solgte plader i den første uge, og blev dermed det andet hurtigst-sælgene album nogensinde, kun overgået af Oasis' Be Here Now fra 1997. Blot 24 dage efter udgivelsen rundede albummet én million solgte eksemplarer. Progress har også nydt succes i andre dele af Europa, hvor det er gået ind som #1 i Danmark, Grækenland, Irland og Tyskland, ligesom albummet har opnået top 40-placeringer i yderligere ni lande.

Trackliste

"Eight Letters" sampler "Vienna" oprindeligt fremført af Ultravox og skrevet af Midge Ure, Chris Cross, Warren Cann og Billy Currie.

Referencer

Album fra 2010
Popalbum fra Storbritannien
Take That
Lou Thesz

Aloysius Martin "Lou" Thesz (24. april 1916 – 28. april 2002) var en amerikansk wrestler, der blev mest kendt for sin tid i National Wrestling Alliance (NWA). Han vandt sin første VM-titel i NWA i 1949, og i 1952 blev han også den første ubestridte verdensmester inden for wrestling siden 1920'erne. I sin karriere blev han i alt en tredobbelt verdensmester, og han holdt det prestigefyldte NWA World Heavyweight Championship sammenlagt 3.749 dage, hvilket ingen andre har overgået. Af mange af hans store bedrifter kan nævnes, at han har opfundet en række greb inden for wrestling.

Eksterne henvisninger 
 

Wrestlere fra USA
Brande Omfartsvej

Brande Omfartsvej er en tidligere 2 sporet omfartsvej der fra 30. oktober 2000 - 26 maj 2014, gik øst om Brande, motortrafikvejen blev lavet da den gammel hovedlandevej igennem Brande ikke kunne klare den stigende trafik igennem byen. Omfartsvejen blev anlagt som 2 sporet motortrafikvej og åbende den 30 oktober 2000. Siden har regeringen vedtaget at opgradere motortrafikvejen til motorvej. Motorvejen åbnede for trafik den 26. maj 2014,

Motorvejen er i dag en del af Midtjyske Motorvej, der går mellem Herning og Vejle.

Kilder 

Motortrafikveje i Danmark
Bygninger, konstruktioner og anlæg i Ikast-Brande Kommune
Omfartsvej
Orla Bang

Orla Bang (født 27. september 1938) er en tidligere dansk atlet. Han var medlem af Esbjerg AF.

Orla Bang vandt otte danske mesterskaber i hammerkast og et i vægtkast. Han var under en perioden 1962-1970 innehaver af den danske rekord i hammerkast og var den første dansker over 60 meter. Han fik Årets Idrætspris i Esbjerg 1963 og 1967.

Orla Bangs søn Jon Bang vandt det danske mesterskab i hammerkast 1987.

Danske mesterskaber 
  1971 Hammerkast 55,29
  1970 Hammerkast 56,08
  1970 Vægtkast 16,55
  1969 Hammerkast 59,37
  1969 Vægtkast 17,84
  1968 Hammerkast 55,66
  1967 Hammerkast 59,31
  1967 Vægtkast 17,27
  1966 Hammerkast 56,85
  1966 Vægtkast 17,43
  1965 Hammerkast 57,53
  1965 Vægtkast 17,30
  1964 Hammerkast 58,12
  1964 Vægtkast 16,71
  1963 Hammerkast 55,50
  1963 Vægtkast 17,96
  1962 Hammerkast 58,78
  1960 Hammerkast 56,20
  1958 Hammerkast 49,55

Personlige rekord 
 Hammerkast: 60,70 1969
 Vægtkast: 17,96 1963
 Kuglestød: 12,32 1962
 Diskoskast: 39,51 1961
 Kastefemkamp:(52,31-10,51-34,53-14,65-30,27) 3.016p 1981

Danske rekorder 
 Hammerkast: 58.91 1962
 Hammerkast: 58.97 1963
 Hammerkast: 59.40 1964
 Hammerkast: 60.70 1969

Eksterne henvisninger 
 DAF i tal – Orla Bang
 Esbjerg AF – TOP 50

Atleter fra Esbjerg AF
Diskoskastere fra Danmark
Hammerkastere fra Danmark
Kuglestødere fra Danmark